open-index/open-wikipedia-markdown huggingface dataset:
Damir Mršić

**Damir Mršić** (s. 25. lokakuuta 1970 Tuzlassa Jugoslaviassa) on bosnialainen koripalloilija. Hän omistaa myös Turkin kansalaisuuden, jonka takia hänen nimensä on vuodesta 2003 lähtien ollut **Damir Kaan**. Tällä hetkellä hän on vanhin pelaaja Turkin liigassa. Vuosina 1999-2005 hän pelasi myös Bosnia ja Hertsegovinan koripallomaajoukkueessa.

## Lähteet

## Aiheesta muualla
*Virallinen kotisivu 
*Fenerbahcen pelaajaprofiili
*Euroliigan pelaajaprofiili
*Faniklubi 
*TBL:n pelaajaprofiili
Maison Carrée

**Maison Carrée** on alun perin roomalaisten rakentama temppeli, joka sijaitsee Etelä-Ranskassa Nîmesin kaupungin keskustassa. Temppelistä tuli keskiajalla kirkko ja nykyisin se toimii antiikin taiteen museona. Se on säilynyt erinomaisessa kunnossa alkuperäisellä paikallaan.

Maison Carréen rakennutti vuonna 19 eaa. Marcus Vipsanius Agrippa, joka rakennutti myös Rooman Pantheonin. Rakennus inspiroi uusklassisen La Madeleine -kirkon rakentajia. Se valmistui Pariisiin 1807–1842. 

Nimi Maison Carrée tarkoittaa sananmukaisesti neliön muotoista taloa. Se on tunnettu tällä nimellä 
1500-luvulta. Vanhassa ranskan kielessä kutsuttiin ilmaisulla *carré* kaikkia geometrisia muotoja, joissa oli neljä suoraa kulmaa. Niinpä suorakaiteen nimenä oli silloin *le carré long* eli "pitkä neliö" ja *le carré parfait* eli "täydellinen neliö" tarkoitti nykyisin neliöksi sanottua muotoa. Tämä selittää talon ja muodon ristiriidan - Maison Carréen pohja on aina ollut suorakaiteen muotoinen.

## Aiheesta muualla
*Leo Masuda - ''Kuvia ja hiukan tekstiä'' englanniksi 
*Maecenas - ''Yksityiskohtaisia valokuvia''
Taberna

**Taberna** oli roomalainen, kadulle avoin myymälähuone. Se saattoi sijaita asuintalon pohjakerroksessa, mutta  tabernoita oli myös suurissa kauppahalleissa. 

## Lähteet
Liigacup 2000

Jalkapallon Suomen **[[Liigacup]]** pelattiin vuonna 2000 seitsemännen kerran.  Kilpailuun osallistuivat kaikki 12 Liigajoukkuetta. Ensimmäistä kertaa kilpailun historiassa pelattiin puolivälierät (4 alkulohkosta kustakin kaksi parasta pääsi pudotuspelikierroksille). Kilpailu ajoittui helmi-huhtikuulle.Turnauksen voitti Vaasan Palloseura, joka kukisti Hangossa pelatussa finaalissa helsinkiläisen FC Jokerit numeroin 2–1.

## Lähteet
Tuukka Kaukoniemi

**Tuukka Veli Tapio Kaukoniemi** (s. 22. marraskuuta 1985 Oulu) on entinen suomalainen alppihiihtäjä. Hän kilpaili suurpujottelussa, pujottelussa sekä supersuurpujottelussa. Kaukoniemi edusti Vuokatti Slalomia. 

Kaukoniemi lopetti uransa syksyllä 2009 opiskeluiden vuoksi. Hän aloitti tuolloin kiropraktiikan opiskelun Anglo-European College of Chiropracticissa Bournemouthissa, Englannissa.

## Uran alku

Kaukoniemi aloitti alppihiihdon jo 3-vuotiaana laskiessaan kaikki Rukan rinteet. Urheilun monilahjakkuutena hän harrasti nuorempana muun muassa pesäpalloa ja pelasi juniorina kilpaa tennistä sekä golfia nuorten maajoukkueessa. Alppihiihtouransa Kaukoniemi aloitti vuonna 2000 alppikoulussa Nilsiällä (Nilsiän lukio, Tahkon alppikoulu). Vuosina 2001–2004 hän laski nuorten maajoukkueessa. Miesten alppimaajoukkueeseen Kaukoniemi kuului vuodesta 2006 lähtien.

## Saavutuksia

Kaukoniemi saavutti useita SM-mitaleita lasten ja nuorten sarjoista. Aikuisten SM-kisoista hänen paras saavutuksensa oli paripujottelun pronssi Rukalta vuonna 2005.

Alppihiihdon maailmancupissa Kaukoniemi osallistui 11 kilpailuun, eikä selviytynyt kertaakaan toiselle kierrokselle ja pistesijoille. Eurooppa-cupissa hän osallistui 33 kilpailuun, ja hänen paras sijoituksensa oli 11:s Norjan Geilossa vuonna 2007 suurpujottelussa.

Kaukoniemi oli mukana myös MM-kisoissa Åressa 2007, jossa hän oli joukkuekilpailussa neljäs ja keskeytti henkilökohtaisessa pujottelussa.

## Lähteet

## Aiheesta muualla
*Kaukoniemi Suomen Hiihtoliiton profiilisivulla
Sippolan Kunto

**Sippolan Kunto ry** on urheiluseura Kouvolan Sippolasta. Seuran lajeihin kuuluvat yleisurheilu, hiihto ja ampumahiihto.
__NOTOC__
## Tunnettuja entisiä/nykyisiä SiKulaisia

* Marko Mänttäri, ampumahiihtäjä
* Viljam Vakkari, tasamaahiihdon maailmanennätys

* Simo Liikkanen

* Antti Haapaniemi

## Nykyään
Hiihtokaudella 2011-2012 on SiKu:lla ollut parhaimmillaan seitsemän edustajaa per kilpailu, muun muassa miehet 14 v. -sarjassa ja miesten yleisessä, sekä pienempien lasten sarjoissa.

## SiKun tapahtumia
* Suijankosken juoksu
* Sippolan Kunnon sarjahiihdot
* Sippolan Kunnon mestaruushiihdot

## Historia
Sippolan Kunto on perustettu vuonna 1907.

## Lähteet
*Sippolan Kunnon kotisivu
Emil Helkiö

**Johan Eemil (J. E.) Helkiö** (vuoteen 1896 **Hellman**, 1. lokakuuta 1870 Rauman maalaiskunta – 16. elokuuta 1941 Huittinen) oli suomalainen poliitikko, joka toimi Suomalaisen puolueen kansanedustajana vuosina 1907–1908 Suomen ensimmäisessä eduskunnassa. Hän erosi tehtävästään kesken kauden kuulonsa häiritsevän heikkenemisen vuoksi.

## Ura
Helkiö toimi Rauman kunnalliskodin johtajana yhdessä vaimonsa kanssa 1897–1900 ja maanviljelijänä 1900–1909. Lyhyen kansanedustajauransa jälkeen hän siirtyi työnjohtajaksi Keimolan sahalle Espooseen. Vuonna 1915 Helkiö muutti Tyrnävälle, missä hän toimi Lutherilaisen evankeliyhdistyksen saarnaajana. Tämän jälkeen hän palasi maanviljelijäksi, ensin Lempäälään 1917–1918 ja sitten Piikkiöön 1918–1923. Helkiö muutti vuonna 1923 Huittisten Lauttakylään, missä hän työskenteli Suomen luterilaisen evankeliyhdistyksen rukoushuoneen toiminnanjohtajana ja matkasaarnaajana kuolemaansa asti.

Helkiö julkaisi asiatekstejä valtiollisen- ja  kunnalliselämän, maanviljelyn sekä raittiusaatteen alueilta sekä kirjoitti runoja ja kaunokirjallisia kirjoituksia, joita on julkaistu Rauman seudun lehdissä. Myöhemmin Helkiö kirjoitti ja julkaisi etupäässä uskonnollisaiheisia kirjoituksia Evankeliumiyhdistyksen lehdissä.

## Perhe
Helkiö oli naimisissa Olga Lundgrenin (s. 13.6.1872 Karjala Tl:ssä, k. 7.5.1937) kanssa ja sai tämän kanssa yhdeksän lasta vuosina 1897–1914.

## Lähteet

## Aiheesta muualla
*
Apodyterium

**Apodyterium** oli roomalaisen kylpylän pukuhuone, jossa oli pukukoppeja, lokeroita tai hyllyjä tavaroiden säilytystä varten. Orjat vahtivat kylpijöiden omaisuutta. Asiakas saattoi käyttää omaa orjaansa tai vuokrata kylpylästä erillisen orjan.

## Lähteet

## Aiheesta muualla
Macellum

**Macellum** (lat.) oli roomalainen kauppatori ja aukio, jota ympäröi pylväshallit ja myymälät (*[[taberna]]e*). Torin keskellä saattoi olla suihkulähteellä varustettu pyöreä tai kahdeksankulmainen rakennus (*[[tholos]]*) kalojen myyntiä varten. Macellumin sisäänkäyntiä vastapäätä oli tavallisesti myös suojelusjumalien pyhäkkö.

## Lähteet

## Aiheesta muualla
Parhaan lavastuksen Jussi

**Parhaan lavastuksen Jussi** on yksi Jussi-palkinnon palkintosarjoista.
## Useamman palkinnon voittaneet henkilöt

; Kolme
*Ensio Suominen
*Roy
*Otso Linnalaakso
*Jukka Uusitalo

; Kaksi
*Hannu Leminen
*Karl Fager
*Minna Santakari
*Risto Karhula
*Antti Nikkinen
*Kari Kankaanpää
*Markku Pätilä
*Pentti Hilkamo

## Voittajat ja ehdokkaat
### 1944–1998

### 1999–

## Lähteet
David Banner

**David Banner** (oikealta nimeltään **Lavell Crump**, s. 11. huhtikuuta 1973 Jackson, Mississippi) on yhdysvaltalainen hip hop -artisti.

## Elämä

Banner syntyi Jacksonissa Mississipissä. Hän kävi *Northwest Jackson Middle School* -koulua.

Bannerin ensimmäinen studioalbumi *[[Them Firewater Boyz Vol. 1]]* julkaistiin vuonna 2000. Bannerin menestynein studioalbumi *[[Mississippi: The Album]]* julkaistiin vuonna 2003. Albumi sisältää Bannerin ensimmäisen menestyskappalee *Like a Pimp* (mukana Lil' Flip). Samana vuonna Banner julkaisi toisenkin studioalbumin *[[MTA2: Baptized in Dirty Water]]*. Tältäkin albumilta nousi menestys single, *Crank It Up* (mukana Static Major).

Bannerin neljäs studioalbumi *[[Certified]]* julkaistiin 2005. Tältä albumilta julkaistiin singlet: *Ain't Got Nothing* (mukana Magic & Lil Boosie), *Play* ja *Touching* (mukana Jazze Pha).

Viides studioalbumi *[[The Greatest Story Ever Told]]* julkaistiin 2008. Tämän albumin singlet ovat *Speaker* (mukana Akon, Lil Wayne & Snoop Dogg), Get Like Me (mukana Chris Brown & Yung Joc) ja *Shawty Say* (mukana Lil Wayne).

## Diskografia
### Albumit

### Yhteisalbumit
* *[[Grey Skies]]* (1999) (Crooked Lettaz)
* *[[Mista Blow present... Down in Tha Dirty]]* (2003) (Sekalaisia artisteja)
* *[[Hustler's Guide to the Game]]* (2005) (DJ Draman kanssa)

### Mixtapet
* *[[Infecting Ears With Every Hit (Limited Edition)]]* (Lethal Squad) (2007)

## Lähteet

## Aiheesta muualla

* David Bannerin viralliste kotisivut 
*
Ebeneser-säätiö

**Ebeneser-säätiö** tukee varhaiskasvatusta ja vanhemmuutta Suomessa sekä vaalii
lastentarhatyön kulttuurihistoriallista merkitystä. Säätiö tukee ja edistää varhaiskasvatuksen tutkimusta ja koulutusta kristillisessä hengessä sekä osallistuu yleiseen kasvatustoimintaan. Säätiö ylläpitää lastentarhamuseota sekä järjestää museopedagogista toimintaa. 

Säätiö toimii Ebeneser-talossa Helsingin Sörnäisissä, jonka suunnitteli arkkitehti Wivi Lönn (1908). Talo on suojelukohde.

## Historiaa
Säätiö syntyi Hanna Rothmanin ja Elisabeth Alanderin aloitteesta, ja sen pohjana on heidän vuonna 1890 perustamansa lastentarha. 1950-luvun lopulla säätiö piti lastentarhan ohella vuodesta 1919 alkaen Helsingissä ”lastenseimeä” ja koululaisten ”päiväkotia” sekä suomen- ja ruotsinkielistä lastentarhanopettajatarseminaaria Helsingin lisäksi myös Tampereella ja Jyväskylässä. Lisäksi säätiö julkaisi varhaiskasvatusalan kirjallisuutta. Seminaarien pääsyvaatimuksina olivat keskikoulututkinto ja lastentarhaharjoittelu sekä toivomuksina hyvä lauluääni ja soittotaito.

Säätiö oli yli 50 vuoden ajan ainoa sekä suomen- että ruotsinkielisiä lastentarhanopettajia kouluttava organisaatio Suomessa. Suurimmillaan Ebeneser koulutti samaan aikaan 300 lastentarhanopettajaopiskelijaa ja hoiti 320 lasta.

## Katso myös
* Ebeneser

## Lähteet
Svein Haftorn

**Svein Haftorn** (30. tammikuuta 1925 Drammen Norja – 28. heinäkuuta 2003 Trondheim) oli norjalainen lintutieteilijä.

Haftorn opiskeli Oslon yliopistossa ja väitteli filosofian tohtoriksi 1957 tiaisten (varsinkin hömötiaisten) ruokailukäyttäytymisestä, talviparvista ja ravinnon varastoinnista. Tutkimus on lintutieteen ja ekologian klassikko. Haftornista tuli Trondheimin tiedemuseon (Vitenskapsmuseet) lintuosaston kuraattori 1953 ja Norjan Lærerhøgskolen, joka myöhemmiin liitettiin Trondheimin yliopistoon, eläintieteen professori vuonna 1966.

Haftorn oli American Ornithologists' Unionin kirjeenvaihtajajäsen vuodesta 1983 lähtien. Hän oli perustamassa Norjan lintutieteellistä yhdistystä 1957 ja toimi yhdistyksen puheenjohtajana 1958–1966. Hän oli ensimmäisiä, joka käytti videonauhoitetta ja erilaisia lämpötila-antureita lintujen pesäkoloissa tapahtuvan toiminnan rekisteröimiseen, kuten munien lämpötilan mittaukseen, yöllisen hypotermian tarkkailuun ja luonnossa elävien lintujen aineenvaihdunnan muutoksien havainnointiin haudonnan aikana. 1986 hän kirjoitti lajikuvauksen hippiäisestä (*Regulus regulus*).

Svein Haftornin puoliso oli Eva Haftorn ja heille syntyi neljä lasta.

## Teoksia
* *Våre fugler* (1962)
* *Fjellfauna* (1966)
* *Norges fugler* (1971)
* *Fuglekongen vår minste fugl* (1986)

## Lähteet
* Muistokirjoitus ja julkaisuluettelo (Ornis Norvegica 26.)
Elämä: Käyttöohje

**Elämä: käyttöohje: romaaneja** (*La vie mode d’emploi: romans*) on vuonna 1978 ilmestynyt Georges Perecin kirja. Se koostuu 99 luvusta, joista kukin kertoo yhden pariisilaisen kerrostalon huoneesta. Kirjaa on pidetty kokeellisen kirjallisuuden klassikkona.

Teokselle myönnettiin Prix Médicis -palkinto 1978.

## Lähteet

## Aiheesta muualla
* Paul Auster: The Bartlebooth Follies, The New York Times
* Kiiltomato net 11.10.2006, Päivi Kosonen: ”Perecin mestarillinen palapeliromaani”
Margot Adler

**Margot Susanna Adler** (16. huhtikuuta 1946 Little Rock, Arkansas – 28. heinäkuuta 2014 New York, New York) oli yhdysvaltalainen kirjailija, toimittaja ja wicca. Hän kirjoitti uuspakanuudesta kirjan *[[Drawing Down the Moon: Witches, Druids, Goddess-Worshippers, and Other Pagans in America Today|Drawing Down the Moon]]* (1979).

## Elämä

Adler syntyi Arkansasin Little Rockissa nimellisesti juutalaiseen perheeseen. Hänen psykiatri-isänsä oli kuitenkin ateisti, ja perhe vietti joulua. Adler löysi oman vakaumuksensa vasta pitkään kestäneen uskonnollisen etsinnän jälkeen. Hän oli Covenant of the Goddess -suuntausta edustava wiccapapitar ja kertoi olevansa myös unitaariuniversalisti. Hän oli nuorena kiinnostunut ainakin katolisesta kirkosta, kveekareista ja kreikkalaisesta mytologiasta.

Adler opiskeli politiikan tutkimusta Kalifornian yliopistossa Berkeleyssä (Bachelor of Arts -tutkinto 1968) ja journalismia Columbian yliopistossa. Myöhemmin hän pääsi Nieman-stipendillä Harvardiin. Hän oli Vietnamin sodan vastustaja.

Radiossa Adler muun muassa juonsi vuosina 1999–2008 National Public Radion *Justice Talking* -show’ta. 

Adler meni vuonna 1988 naimisiin John Lowell Gliedmanin kanssa. Vuonna 1990 syntyi heidän poikansa Alexander Gliedman-Adler. Margot Adlerin isoisä oli psykologi Alfred Adler.

Adler kuoli syöpään kotonaan New Yorkissa 28. heinäkuuta 2014.

## Teoksia
* 

## Lähteet
Peitenimi

**Peitenimi** tarkoittaa esimerkiksi sotilasoperaatiolle tai henkilölle annettua salanimeä, koodinimeä.
Peitenimien käyttö kuuluu salaamistarkoituksessa käytettävään erityisesti sotilaalliseen koodiin, peitekieleen. Peitenimi on peitekielinen salanimi.

Peitenimet ovat osa salaisen viestinnän kryptografiaa: peitenimet ovat koodeja, jotka korvaavat selväkielisen tekstin kokonaisia sanoja koodatussa tekstissä. Yksittäisten merkkien korvaaminen puolestaan on salakirjoitusta.

Laajasti tunnetuiksi tulleita ovat esimerkiksi II maailmansodan operaatioiden peitenimet kuten Operaatio Overlord (Normandian maihinnousu 1944) ja Operaatio Barbarossa (Saksan hyökkäys Neuvostoliittoon 1941).

Eräissä tapauksissa peitenimi on nykyään pikemminkin perinne ja osa medianäkyvyyttä kuin minkäänlainen turvallisuusjärjestely. Esimerkiksi Barack Obaman "peitenimi" Renegade kerrottiin Washington Postissa, kun hänestä tuli presidenttiehdokas. Nimen antoi Valkoisen talon viestintäosasto WHCA.
## Katso myös
* Salanimi
## Lähteet
* 
* 
### Viitteet
Jussi-palkinnot 2004

**Jussi-palkinnot 2004** jaettiin 1. helmikuuta Showravintola Maestrossa järjestetyssä jakotilaisuudessa vuoden 2003 elokuville. Gaalan juonsivat Baba Lybeck ja Nicke Lignell.

## Useamman palkinnon saaneet elokuvat

;Kolme
**[[Nousukausi (elokuva)|Nousukausi]]*
**[[Raid (elokuva)|Raid]]*

;Kaksi
**[[Eila (elokuva)|Eila]]*
**[[Helmiä ja sikoja]]*
**[[Pahat pojat (vuoden 2003 elokuva)|Pahat pojat]]*
**[[Sotalapset (elokuva)|Sotalapset]]*

## Voittajat ja ehdokkaat

### Yleisö-Jussi
Yleisö-Jussin voitti *[[Pahat pojat (vuoden 2003 elokuva)|Pahat pojat]]*.

## Aiheesta muualla
*IMDb: Jussi Awards: 2004
Guaram III

**Guaram III** () oli Iberian (eli Georgian itäosan Kartlin) ruhtinas guaramidi-dynastiasta. Hänen hallituskautensa alkoi ennen vuotta 693 ja loppui noin 748.

Guaram III:lle annettiin bysanttilainen kuropalates-arvonimi, joten hänen täytyi seurata isäänsä tai isoisäänsä Guaram II:ta Iberian valtaistuimelle hieman ennen vuotta 693, jolloin kalifaatti hääti bysanttilaiset Kaukasiasta. Pseudo-Džuanšerin noin vuonna 800 kirjoittamassa kronikassa kerrotaan myös samaan aikaan eläneistä Mir- ja Artšil-nimisistä ruhtinaista ja jälkimmäisen pojista Iovanesta ja Džuanšerista. Kumpikaan heistä ei ollut kuitenkaan Iberian virkaatekevä ruhtinas, vaan he olivat Iberian itäpuolella sijaitsevan Kakhetin hallitsijoita.

Guaram III:lla oli poika, jonka nimi oli myös Guaram (tai Gurgen), ja kaksi nimettömäksi jäänyttä tytärtä. Toinen tyttäristä meni naimisiin Khosroiani-prinssi Artšilin kanssa ja toinen nai Bagrationi-prinssi Vasakin. Poika Guaram/Gurgen oli naimisissa Nersiani-suvun prinsessan, Adarnase III:n tyttären kanssa ja heille syntyi poika, Stepanoz III.

## Lähteet
83 Leonis

**83 Leonis** on kaksoistähti Leijonan tähdistössä noin 58 valovuoden päässä Maasta. Tähdet ovat ainakin 515 AU:n päässä toisistaan. **83 Leonis A** on alijättiläinen, eli se ei enää fuusioi vetyä. **83 Leonis B** on hieman Aurinkoamme pienempi oranssi kääpiö, jolta löydettiin eksoplaneetta vuonna 2005.

## Planeetta
83 Leonis Bb, jonka massa on vähemmän kuin puolet Saturnuksen massasta, on yksi pienimmistä tähän mennessä havaituista eksoplaneetoista.

## Aiheesta muualla
*83 Leonis AB
*Star: HD 99492
Venäjän kansallisorkesteri

**Venäjän kansallisorkesteri** () perustettiin vuonna 1990 ja se on maansa arvostetuimpia sinfoniaorkestereita. Orkesterin perustaja ja taiteellinen johtaja on Mihail Pletnjov. Päävierailija on Vladimir Jurowski. Muita orkesteria johtaneita kapellimestareita ovat Kent Nagano, Alexander Vedernikov ja Paavo Berglund.

Gramophone arvioi kansallisorkesterin ensimmäisen levytyksen Tšaikovskin *Pateettisesta sinfoniasta* kaikkien aikojen parhaaksi. Sittemmin orkesteri on julkaissut yli 50 levytystä Deutsche Grammophonille ja PentaTone Classicsille. Naganon johtama Venäjän kansallisorkesterin versio Sergei Prokofjevin *[[Pekka ja susi]]* -oopperasta toi sille vuonna 2004 Grammy-palkinnon ensimmäisenä venäläisenä orkesterina. Kertojina levyllä vierailivat Sophia Loren, Bill Clinton ja Mihail Gorbatšov.

## Aiheesta muualla
* russianarts.org – Virallinen sivusto
Ruokalusikka

**Ruokalusikka** on suurehko lusikka, jota käytetään muun muassa keiton ja puuron syömiseen.

Ruokalusikka (lyhenne *rkl*) on myös ruoanlaitossa käytetty tilavuuden mittayksikkö, kooltaan 15 millilitraa, mikä vastaa kolmea 5 millilitran teelusikkaa. Seitsemän ruokalusikkaa on siten noin yksi desilitra.

Syömiseen tarkoitettujen ruokalusikoiden tilavuudet voivat poiketa paljonkin ruokalusikan virallisesta koosta. Esimerkiksi *Helsingin Sanomien* vuonna 2009 tekemän testin tuloksena oli, että pienimpään ruokalusikkaan mahtui 8 grammaa suolaa ja suurimpaan melkein kolme kertaa enemmän.

Ruoka-ainesten mittauskäyttöön on olemassa myös erityisiä mittalusikoita. Vuoden 2009 testissä havaittiin myös, että mittalusikoiden tilavuus oli pahimmillaan 60 prosenttia liian suuri.

## Lähteet
Adarnase III

**Adarnase III** () oli Iberian (eli Georgian itäosan Kartlin) ruhtinas Nersiani-dynastiasta vuosina n. 748–760. Alun perin hän oli sisä-Iberian herttua (eristavi) ja hän vaikuttaa nousseen guaramidi-dynastian hallitsijan Guaram III:n tilalle. Guaramin poika oli naimisissa Adarnasen tyttären kanssa. Adarnasen jälkeen valtaistuimelle nousi hänen poikansa Nerse.

Adarnasella oli bysanttilainen kuropalates-arvonimi, mikä on osoitus Bysantin vaikutusvallasta Georgiassa, vaikka georgialaiset olivat edelleen kalifaatin vasalleja.  

## Lähteet
Kilo (täsmennyssivu)

**Kilo** voi tarkoittaa ainakin seuraavia asioita:

*kilo, SI-järjestelmän etuliite, joka tarkoittaa tuhatkertaista
*kilo, arkikielen sanana kilogramma
*Kilo, kaupunginosa Espoossa
**Kilon kartano, kartano Espoossa
**Kilon rautatieasema, lähiliikenteen asema Espoon Kilossa
*kilotavu, 1000 tavua dataa
*Kilo, sukunimenä:
** Juho Kilo (s. 2002), suomalainen jalkapalloilija.
Nerse

**Nerse** (, myös *Nerses*) oli Iberian (eli Georgian itäosan Kartlin) ruhtinas Nersiani-dynastiasta vuosina n. 760–772 ja uudelleen vuosina 775–779/780. 

Nerse nousi valtaistuimelle isänsä kuropalates Adarnase III:n jälkeen ja uhmasi Georgiaa hallitsevia arabeja. Vuonna 772 kalifi al-Mansur kutsui hänet Bagdadiin ja heitti hänet vankilaan. Kalifi al-Mahdi (hallitsi 775–785) vapautti Nersen ja hän palasi Iberiaan vuonna 775, mutta hän joutui jälleen vaikeuksiin arabien kanssa. Hänen täytyi paeta maasta Darielin solan läpi kasaarien luokse. Hänelle annettiin kunnianosoituksia muttei vakavastiotettavaa tukea, joten hän siirtyi Abhasiaan, jonne gänen perheensä oli paennut. Kalifi nosti Iberian valtaistuimelle hänen sisarenpoikansa Stepanoz III:n. Nerse hyväksyi tapahtuneen ja palasi arabien luvalla Iberiaan, jossa hän pysyttäytyi politiikan ulkopuolella. Vuonna 786, kun hänen kristinuskoon kääntynyt arabipalvelijansa Abo joutui marttyyriksi, hän oli jo kadonnut historiasta.

## Lähteet
Isabella Moore

**Isabella Mary ”Belle” Moore** () oli brittiläinen uimari ja olympiavoittaja. Hän voitti olympiakultaa 17-vuotiaana Tukholman kesäolympialaisissa vuonna 1912 naisten 4&nbsp;×&nbsp;100 metrin vapaauintiviestistä. Samassa joukkueessa Mooren kanssa uivat myös Irene Steer, Jennie Fletcher sekä Annie Speirs. Joukkueen voittoaika oli uusi olympiaennätys 5.52,8. Moore osallistui kilpailuissa myös henkilökohtaiseen 100 metrin vapaauintiin, jossa hän karsiutui välierissä.

Moore edusti uintiurallaan glasgowlaista *Premier Clubia*.

## Lähteet
Stepanoz III

**Stepanoz III** () oli Iberian (eli Georgian itäosan Kartlin) ruhtinas guaramidi-dynastiasta vuosina 779/780–786. 

Kalifi nosti Stepanozin Iberian valtaistuimelle Stepanozin enon Nersen tilalle. Nerse oli kapinoinut arabivaltaa vastaan. Vuonna 786, kun Nersen kristinuskoon kääntynyt arabipalvelija Abo joutui marttyyriksi, Nersestä tai Stepanozista ei enää ollut mitään merkkejä. Guaramidien valta päättyi lopullisesti. 

## Lähteet
Toto (albumi)

**Toto** on yhdysvaltalaisen rockyhtye Toton esikoisalbumi, joka julkaistiin vuonna 1978. Albumi sisältää tunnettuja kappaleita kuten *[[Hold the Line]]*, *I'll Supply the Love* ja *[[Georgy Porgy]]*. Albumi voitti Vuoden tulokas -Grammyn.

## Kappaleet

#
#
#
#
#
#
#
#
#
#

## Kokoonpano

* David Hungate - basso
* Bobby Kimball - laulu
* Steve Lukather - kitara, laulu
* David Paich - koskettimet, laulu
* Jeff Porcaro - rummut
* Steve Porcaro - koskettimet, laulu

## Singlet

## Arvosteluja
* Allmusic ()

## Menestyminen listoilla
### Albumi

### Singlet

## Lähteet
Fred Frith

**Fred Frith** (s. 17. helmikuuta 1949 Heathfield, Englanti) on brittiläinen muusikko ja säveltäjä. Hän tuli tunnetuksi kitaristina Henry Cow -yhtyeessä, jota hän oli perustamassa vuonna 1968. 1970-luvulla alkaneella soolourallaan hän on kehittänyt improvisaatioon, itse rakentamiinsa kitaraefekteihin ja muokattuihin kitaroihin perustuvaa soittotekniikkaa. 1980-luvulta alkaen hän on myös säveltänyt musiikkia teatteri- ja tanssiesityksiin sekä elokuviin. Hän on tehnyt yhteistyötä muun muassa Derek Baileyn, John Zornin, Jad Fairin, Bill Laswellin, Brian Enon ja The Residentsin kanssa. Hän toimii nykyään sävellyksen professorina Mills Collegessa Oaklandissa, Kaliforniassa.

## Lähteet

## Aiheesta muualla
*Fred Frithin viralliset kotisivut
*Allmusic: Fred Frith
*Discogs: Fred Frith
*IMDb: Fred Frith
Paolo Tiralongo

**Paolo Tiralongo** (s. 8. heinäkuuta 1977 Avola, Italia) on italialainen maantiepyöräilijä, joka kilpaili ammattilaisena 2000–2017. Hän edusti Fassa Bortoloa, Ceramica Panariasa, Lamprea ja Astana-tallia. Hän oli aktiivivuosinaan hyvä ylämäkiajaja, joka menestyi etupäässä etappikilpailuissa.

Tiralongo voitti Tour Down Underin mäki&shy;kirikilpailun 2004. Ammattilaisuransa ensimmäisen varsinaisen voiton hän saavutti 2011 Italian ympäriajon 19. etapilla. Hän lähti irtiottoon runsaat viisi kilometriä ennen maalia. Alberto Contador tavoitti hänet 500 metriä ennen maalia, mutta antoi entisen tallitoverinsa Tiralongon voittaa etapin. Hän voitti etapin Italian ympäriajossa myös 2012 ja 2015.

## Saavutuksia

;1998
:Baby Giro, kokonaiskilpailussa kolmas
;1999
:Triptique Ardennais, kokonaiskilpailun voitto
;2001
:Itävallan ympäriajo, kokonaiskilpailussa kolmas
;2002
:Välimeren ajo, kokonaiskilpailussa toinen
;2003
:Italian ympäriajo, toinen etapilla 10
;2004
:Tour Down Under, mäkikirikilpailun voitto
:Trofeo Melinda, toinen
:Brixia Tour, kokonaiskilpailussa toinen
;2005
:Milano–Torino, kolmas
;2006
:Italian ympäriajo, kokonaiskilpailussa 15., kolmas etapilla 14
;2009
:Espanjan ympäriajo, kokonaiskilpailussa kahdeksas
;2011
:Italian ympäriajo, kokonaiskilpailussa 18., etapin 19 voitto
;2012
:Italian ympäriajo, etapin 7 voitto
:Espanjan ympäriajo, kolmas etapilla 9
;2015
:Giro del Trentino, etapin 4 voitto
:Italian ympäriajo, kokonaiskilpailussa 19:s, etapin 9 voitto

## Lähteet

## Aiheesta muualla
*Tiralongon kotisivut
Frances Schroth

**Frances Cowells Schroth** (11. huhtikuuta 1892 Toledo, Ohio – 6. lokakuuta 1961 Guadalajara, Meksiko) oli yhdysvaltalainen uimari ja olympiavoittaja.

Schroth voitti olympiakultaa naisten 4&nbsp;×&nbsp;100 metrin vapaauintiviestistä Antwerpenin kesäolympialaisissa 1920. Schrothin kanssa samassa joukkueessa uivat Margaret Woodbridge, Irene Guest ja Ethelda Bleibtrey. Joukkue ui viestissä uuden maailmanennätyksen 5.11,6. Samoissa kilpailuissa Schroth voitti lisäksi pronssit 100 ja 300 metrin vapaauinneista. Hänen aikansa oli 100 metrillä 1.17,2 ja 300 metrillä 4.52,0.

Schroth edusti uintiurallaan *Athens Athletic Clubia*.

## Lähteet
Kansainvälinen lastenkirjapäivä

**Kansainvälinen lastenkirjapäivä** on kirjailija H. C. Andersenin syntymäpäivänä 2. huhtikuuta vietettävä kansainvälinen vuosipäivä, jota organisoi International Board on Books for Young People (IBBY). Päivää on vietetty maailmanlaajuisesti vuodesta 1967 lähtien (Suomessa vuodesta 1968) ja sitä vietetään yli 70 maassa.

Päivän tavoitteena on tuoda esiin lastenkirjoja kaikkialta maailmasta ja innostaa lapsia lukemiseen. Lapsen lukeminen tai lapselle lukeminen on lapsen kehityksen kannalta tärkeää koska se ohjaa lasta tunteisiin ja elämyksiin. Se myös laajentaa sanavarastoa ja auttaa itseilmaisussa.

Joka vuosi yksi IBBY;n jäsenmaista tekee lastenkirjapäivälle viestin joka tulee teemapäivän julisteeseen, ja leviää IBBY:n kautta ympäri maailman. Vuonna 2000 siitä oli vastuussa IBBY Finland ja sen teeman viestin ”*Salaisuus on kirjassa, kirjassa on salaisuus*” kirjoitti kirjailija Hannele Huovi ja julisteen teki kuvittaja Mika Launis. Vuoden 2021 julisteesta oli vastuussa Yhdysvaltojen IBBY (USBBY). Julisteen viesti oli ”*The Music of Words*” (*Sanojen musiikki*). Viestin ja siihen runon kirjoitti kirjailija Margarita Engle ja julisteen teki kuvittaja Roger Mello.

## Lähteet

## Aiheesta muualla
* 
*
BK Kiova

**BK Kiova** () on ukrainalainen koripalloseura Kiovasta. 

## Historia
Seuran perusti maan ensimmäinen NBA-pelaaja, Oleksandr Volkov vuonna 1999. Seura oli mukana heti ensimmäisellä kaudellaan sekä Superliigassa että Korać Cupissa. Kausi päättyi Kiovalta Ukrainan-mestaruuteen. Kaudella 2000–2001 joukkuetta vahvistettiin hankkimalla muun muassa olympiamitalisti Rimas Kurtinaitis. Kiova voittikin Superliigassa hopeaa. Seuraavina kausina seura menestyi hyvin ja sijoittui jokaisena kautena mitaleille. 

Seura voitti toisen mestaruutensa vuonna 2005 valmentajansa Renato Pasqualin johdolla. Samalla seura selviytyi EuroChallengen loppuotteluun. Kaudella 2005–2006 Kiova pääsi jälleen EuroChallengen Final Fouriin, jossa se sijoittui pronssille. Kaudella 2007–2008 seura pelasi ensimmäistä kertaa ULEB Cupissa, jossa se selviytyi kuudentoista parhaan joukkoon. Kausi 2008–2009 oli seuralta ensimmäinen kausi, jolloin se ei voittanut omassa maassaan mitalia.

## Lähteet

## Aiheesta muualla
*Virallinen kotisivu
Flupentiksoli

**Flupentiksoli** (*Depixol*, Suomessa kauppanimellä *Fluanxol*) on *klassinen* eli tyypillinen tioksantiinien lääkeaineryhmään kuuluva neurolepti. Sille saatiin patentti vuonna 1963. Lääkkeen toi markkinoille Lundbeck.

## Käyttö
Flupentiksolia käytetään skitsofrenian ja muiden psykoosien hoitoon. Flupentiksolia on myös aikaisemmin käytetty masentuneiden hoidossa potilaan ollessa erityisen apaattinen, syrjäänvetäytyväinen tai aloitekyvytön.

## Haittavaikutukset
Lääkkeen haittavaikutukset ovat samankaltaiset, kuin muillakin piperatsiinifentiatsiineilla. Pahanlaatuinen neuroleptioireyhtymä on harvinainen, mutta mahdollinen. Ekstrapyrimidaalioireet (EPS), sekä antikolinergiset sivuvaikutukset. Parkinsonismin tapaisia oireita voidaan hoitaa mm. biperideenillä ja akatisiaa beetasalpaajilla. Tardiiviin dyskinesiaan mahdollisesti voidaan käyttää bentsodiatsepiinejä.

## Annostus
Suositeltava aloitusannos flupentiksolia on 1&nbsp;mg kolmasti vuorokaudessa, ja ylläpitohoito on tavallisesti 3–15&nbsp;mg vuorokaudessa. Produktiivisessa psykoosissa oleville potilaille tavallinen päiväannostus on 3–15&nbsp;mg vuorokaudessa. Vertaavissa tutkimuksissa 6–8&nbsp;mg ylittävät flupentiksolin vuorokausiannokset eivät ole antaneet enenevää antipsykoottista vaikutusta.

## Farmakokinetiikka
Flupentiksoli kuuluu tioksantiineihin ja näin ollen läheistä sukua fenotiatsiineihin. Lääke on hyvin samankaltainen piperatsiinin kanssa ja poikkeaa piperatsiinista muun muassa siten että piperatsiinimolekyyli ei sisällä - flupentiksolin tavoin – fluoria ja rikkiä.

## Lähteet
* Lääkelaitos: Flupentixol 

### Viitteet

## Aiheesta muualla
* Terveysportti: Flupentiksoli
* DrugBank: Flupenthixol 
* PubChem: Flupenthixol
Isère (joki)

**Isère** [izɛʁ] on 286 kilometriä pitkä Rhônen sivujoki Kaakkois-Ranskassa, Rhône-Alpesin hallintoalueella. Se saa alkunsa Italian rajan Alpeilta, läheltä Val d'Isèren laskettelukeskusta, ja laskee Rhôneen Pont-de-l'Isèressä. Joen sivujokiin kuuluvat Arly, Arc ja Drac. Isèren departementti on saanut nimensä joen mukaan.

Isère virtaa seuraavien departementtien ja kaupunkien poikki:
*Savoie: Bourg-Saint-Maurice, Albertville
*Isère: Grenoble
*Drôme: Romans-sur-Isère

## Lähteet
Algarve Cup

**Algarve Cup** on Portugalissa Algarven alueella vuosittain järjestettävä kutsuturnaus naisten jalkapallomaajoukkueille. Turnaus on järjestetty vuodesta 1994 lähtien. Algarve Cup on naisten maailmanmestaruuskilpailujen ja olympialaisten ohella yksi arvostetuimpia turnauksia naisjalkapallossa, sillä siihen osallistuvat parhaat naismaajoukkueet.

Vuodesta 2002 lähtien turnaukseen on kutsuttu 12 maajoukkuetta, joista kahdeksan pelaavat mestaruudesta. Joukkueet on jaettu kolmeen lohkoon – A, B ja C. Lohkoissa pelataan ensin yksinkertainen sarja. Tämän jälkeen ratkaistaan sijoitukset seuraavalla tavalla:
* Sijoista 1–2 pelaavat A- ja B-lohkojen voittajat
* Sijoista 3–4 pelaavat A- ja B-lohkojen toiseksi sijoittuneet
* Sijoista 5–6 pelaavat A- ja B-lohkojen kolmanneksi sijoittuneet
* Sijoista 7–8 pelaavat C-lohkon voittaja ja parempi viimeiseksi jääneistä A- ja B-lohkojen joukkueista
* Sijoista 9–10 pelaavat C-lohkon toiseksi sijoittunut ja huonompi viimeiseksi jääneistä A- ja B-lohkojen joukkueista
* Sijoista 11–12 pelaavat C-lohkon kaksi viimeiseksi jäänyttä

## Finaalit

## Lähteet
* 

## Aiheesta muualla
HC Andersen

__NOTOC__
**HC Andersen** oli suomalainen punkyhtye, joka perustettiin Joensuussa vuonna 1987. Yhtyeen musiikkia leimasivat punkin lisäksi vahva vaihtoehtoisuus sekä outoilu. Yhtye julkaisi olemassa olonsa aikana neljä studioalbumia ennen hajoamistaan vuosituhannen taitteessa.

Yhtyeen laulaja Ville Mäntynen kuoli vuonna 2002. Vuonna 2015 yhtye palasi kertaalleen keikkalavalle Ilosaarirockissa, jolloin yhtye juhlisti esikoisalbumin *[[Satuja ja tarinoita]]* 25-vuotisjuhlaa. Esityksessä laulajana toimi Paleface.

## Jäsenet
* Ville Mäntynen – laulu
* Pakke Pakarinen – bassokitara, laulu
* Jake Romppanen – kitara, laulu, sähköurut
* Olli Nurminen – kitara
* Teho Majamäki – marimba, kosketinsoittimet, ohjelmointi, lyömäsoittimet
* Ema Hurskainen – rummut, laulu, kitara, ohjelmointi (1987–1993)

## Julkaisut
### Albumit
* 
* 
* 
* 

### EP:t
* 

## Lähteet

## Aiheesta muualla
* HC Andersen finnmusic.net -sivustolla
Legio III Italica

**Legio III Italica** () oli roomalainen legioona. Sen tunnus oli haikara.

## Historia
### Perustaminen ja alkuvuodet

Legio III Italican perusti keisari Marcus Aurelius yhdessä Legio II Italican kanssa vuonna 165 tai 166 markomannisotaa varten. Nimensä perusteella sen sotilaat värvättiin Italiasta, mikä on todennäköisesti totta, sillä erään piirtokirjoituksen mukaan ainakin yksi legioonalaisista oli kotoisin Italian Comosta. Legioonalla oli luultavasti jo alusta alkaen lisänimi *Concors* (), mikä kuvasi Marcus Aureliuksen ja hänen kanssahallitsijansa Lucius Verus harmonista yhteiseloa.

Legioona oli yhdessä II Italican ja I Adiutrixin kanssa osa taisteluosastoa, jonka tehtävä oli Publius Helvius Pertinaxin johdolla turvata germaanien hyökkäyksissä kärsineitä Raetian ja Noricumin provinsseja. Legioonan senhetkinen sijainti ei ole tiedossa, mutta ainakin III Italican ja II Italican sotilaista koottu pienempi yksikkö oli Salonaessa Dalmatiassa. Vuoden 171 jälkeen legioona oli asettunut muinaisen kelttiläisen kaupungin Radasponan liepeille Raetiaan. Legioonan sotilaat rakensivat sinne Regina Castran linnoituksen. Paikalta löydetyssä piirtokirjoituksessa lukee vuosi 179. Sotilaat olivat aktiivisia myös muissa Raetian kaupungeissa, muun muassa provinssin pääkaupungissa Augusta Vindelicumissa.

### Severusten dynastia
Legio III Italica tuki Pannonia Superiorin maaherraa Septimius Severusta, joka julistautui keisariksi vuonna 193. Legioona osallistui useisiin Severuksen sotiin muun muassa Pescennius Nigeriä, Clodius Albinusta ja myöhemmin Parthiaa vastaan.

Vuonna 213 legioona otti osaa Caracallan sotaan alemanneja vastaan. Myös eräs legioonan osasto osallistui Caracallan Parthian sotaretkeen. Perinthoksesta Traakiasta löydetyssä Caracallan aikaisessa hautakivessä mainitaan Paulus-niminen sotilas, joka kuului Legio III Italicaan.

### 200-luku

Eräässä piirtokirjoituksessa mainitaan legioona nimellä *III Italica Gordiana* ja kerrotaan tämän osallistuneen Gordianus III:n sotaretkeen sassanideja vastaan vuosina 243–244.

Vuonna 253 legioona tuki Valerianusta ja sai luultavasti tästä hyvästä lisänimen *Pia fidelis* (). Myöhemmin III Italica tuki Valerianuksen poikaa ja seuraajaa Gallienusta hänen sodassaan Gallian keisarikunnan Postumusta vastaan. Gallienus antoi tällöin legioonalle lisänimet *Pia VI Fidelis VI* () ja *Pia VII Fidelis VII* ).

Legio III Italica kärsi 260-luvulla tappion germaaneja vastaan Raetiassa. Myöhemmin vuosina 272–273 jotkut sen yksiköistä osallistuivat muun muassa keisari Aurelianuksen Palmyran sotaretkeen.

### Myöhemmät vuodet

Legio III Italica oli yhä olemassa 300-luvun lopulla, mutta se oli jaettu kuuteen pienempään osastoon. Niistä viisi vartioi Tonavan rajaa alemannien ja goottien hyökkäyksiä vastaan ainakin 400-luvun lopulle saakka. Legioonan kuudes osasto oli siirretty Illyriaan, missä se mainitaan Legio III Herculian sisarlegioonana.

## Lähteet
*

## Aiheesta muualla
*Legio tertia italica antoniniana, saksalainen historianelävöittämisryhmä.
Valens Thessalonicus

**Valens Thessalonicus** (k. 261) oli roomalainen usurpaattori eli vallananastaja keisari Gallienuksen aikana.

Valens, jolla oli roomalainen nimi cognomen *Thessalonicus*, oli Achaean ja luultavasti myös Macedonian provinssien maaherra. Hän oli mahdollisesti nimitetty virkaansa Thessalonikissa. Kun usurpaattori Macrianus ja hänen poikansa Macrianus Minor marssivat armeijansa kanssa Balkanin yli kohti länttä Gallienuksen joukkoja vastaan, he kohtasivat Valensin, joka tuki Gallienusta. Macrianukset lähettivät kenraali Pison kukistamaan Valensia, ja sitten Valensin omat joukot huusivat komentajansa keisariksi. Valensin joukot kukistivat Pison, joka sai surmansa, mutta myöhemmin sotilaat murhasivat myös Valensin. Ei ole varmaa, julistautuiko Valens keisariksi joukkojensa pakottamana vai vapaaehtoisesti. Tiedot tapahtumista ovat äärimmäisen epäselviä, ja harvoja olemassa olevia lähteitä on epäluotettava *[[Historia Augusta]]*.

## Lähteet
*
Sergei Mozjakin

**Sergei Valerevitš Mozjakin** (, s. 30. maaliskuuta 1981 Jaroslavl, Venäjän SFNT, Neuvostoliitto) on venäläinen uransa lopettanut jääkiekkoilija.

## Ura
### Venäjän Superliiga
Pääsarjauran Mozjakin aloitti vuonna 2000 TsSKA Moskovassa. Vuonna 2002 Columbus Blue Jackets  Mozjakinin NHL:ään varausnumerolla 268. Kaudella 2005–2006 Mozjakin (20+32=52) voitti Venäjän Superliigan pistepörssin. Mozjakin kilpaili tasapäisesti runkosarjan pistepörssin voitosta yhdessä Aleksei Morozovin (23+26=49) ja Jevgeni Malkinin (21+26=47) kanssa. Kaudeksi 2006–2007 Mozjakin siirtyi HK Himik Moskovan alueeseen (nimi myöhemmin HK Atlant). Mozjakin voitti toistamiseen Superliigan pistepörssin kaudella 2007–2008 vain pisteen enemmän saaneena kuin Morozov.

### KHL
KHL:n pistepörssin Mozjakin on voittanut kuusi kertaa: 2008–09, 2009–10, 2012–13, 2013–14, 2015–16 ja 2016–17, sekä maalipörssin neljästi: 2012–13, 2013–14, 2015–16 ja 2016–17. Hänet on valittu neljä kertaa KHL:n arvokkaimmaksi pelaajaksi, kuusi kertaa  ja kuusi kertaa vuoden herrasmiespelaajaksi. Mozjakin on johtanut Metallurg Magnitogorskin kausilla 2013–2014 ja 2015–2016 Gagarin Cupin voittoon joukkueen kapteenina. Molemmilla kerroilla hänet on palkittu pudotuspelien arvokkaimpana pelaajana. Kaudella 2014–2015 Mozjakin rikkoi ensimmäisenä pelaajana 500 tehopisteen rajan KHL:ssä, kun runkosarjan ja pudotuspelien pisteet lasketaan yhteen. Hän johtaa KHL:n kaikkien aikojen maali- ja pistetilastoja.

### Maajoukkue
Mozjakin oli voittamassa olympiakultaa venäläisten olympiaurheilijoiden joukkueessa 2018. Hän on pelannut Venäjän maajoukkueessa kahdeksat MM-kilpailut, joissa hän on voittanut kaksi maailmanmestaruutta: 2008, 2009,  kaksi hopeaa: 2010, 2015 ja kaksi pronssia: 2016, 2017.

## Tilastot

## Lähteet
* 
* 
*
LCoS

**LCoS** ( eli nestekide piillä) on mikroprojektio- tai mikronäyttötekniikassa käytetty kuvanmuodostusmenetelmä. Menetelmä on hyvin samankaltainen kuin videoprojektoreissa käytettävä LCD-tekniikka. Näyttölaitteessa suuritehoinen lamppu loistaa nestekidepiipaneelien päälle, jolloin näistä heijastuvat eri värit näytölle. Nestekidepiipaneelit muodostuvat piilevystä, jonka päälle on asetettu nestekide. Piilevy on peitetty aluminoidulla kerroksella. Aluminoinnin tarkoituksena on mahdollistaa mahdollisimman suuri heijastumiskyky. LCD-tekniikassa valo kulkee nestekiteiden läpi.

Taustaprojektiotelevisio on käytetyin sovellus tällä tekniikalla. Monet valmistajat ovat kehittäneet omat versionsa tekniikan pohjalta, kuten Sonyn SXRD -tekniikka (*Silicon X-tal Reflective Display*) ja JVCn D-ILA -tekniikka (*Digital Direct Drive Image Light Amplifier*).

## Lähteet
*Nestekide yhä ylivoimainen litteissä näyttöpaneeleissa. Tekniikka.info (Web Achive 2010).
*1992–present: Microdisplays. Displaytech (Web Achive 2009).
*LCOS. Tekniikkatermit.
St. George

**St. George** () voi tarkoittaa seuraavia:

## Paikkoja
;Asutuskeskuksia
*St. George’s, Grenadan pääkaupunki
*St. George, New Brunswick, Kanada
*St. George, Alaska, Yhdysvallat
*St. George, Etelä-Carolina, Yhdysvallat
*St. George, Kansas, Yhdysvallat
*St. George, Maine, Yhdysvallat
*St. George, Missouri, Yhdysvallat
*St. George, Utah, Yhdysvallat
*St. George, Vermont, Yhdysvallat
*St. George’s, Bermuda

;Kuntia
*Saint George, Antiguan ja Barbudan kunta
*Saint George, Saint Vincentin ja Grenadiinien kunta
*Saint George, Grenadan kunta
*Saint George, Dominican alue
*Saint-George, Sveitsin kunta

;Saaria
*Saint George, Alaska, Yhdysvallat
*St. George, Florida, Yhdysvallat
*St. George's, Bermuda

## Laivoja
*TrSS St George, vuonna 1906 rakennettu matkustaja-alus, myöhemmin sairaalalaiva

;Britannian kuninkaallinen laivasto
*St. George (1622), 60-tykkinen linjalaiva
*St. George (1626), alus
*HMS St. George (1687), 96-tykkinen linjalaiva
*HMS St. George (1701), tutkimusalus
*HMS St. George (1785), 98-tykkinen toisen luokan linjalaiva
*HMS St. George (1812), linjalaiva
*HMS St. George (1840), 120-tykkinen ensimmäisen luokan linjalaiva
*HMS St. George (1892), Edgar-luokan risteilijä

;Yhdysvaltain laivasto
*USS St. George (CVE-17), saattuetukialus

## Muita
* Hotel St. George, hotelli Helsingissä

## Muilla kielillä
*St. Georg, Hampurin kaupunginosa
*Sfântu Gheorghe, Romanian kaupunki
*San Jorge, Filippiinien kunta
*Saint-Georges, useita ranskankielisiä kuntia

## Katso myös

* Pyhän Yrjön kirkko
Tadayoshi Ichihara

**Tadayoshi Ichihara** oli japanilainen eläintieteilijä. Hän oli oppiarvoltaan tohtori ja oli Tokiossa sijaitsevan Tokain yliopiston professori.

Ichihara tutki etenkin valtamerien eliöitä ja nimesi sinivalaan (*Balaenoptera musculus*) alalajin *brevicauda*. Hän toimi tutkijana hylkeenpyytäjien tutkimuslaboratoriossa (*Far Seas Fisheries Research Laboratory*) ja kirjoitti pohjanmerikarhun (*Callorhinus ursinus*) kuolleisuudesta artikkelin ”*Comments on natural mortality rate of adult female fur seals of Robben Island origin*” (1974). Ichihara nimesi myös lintuja.

## Lähteet

## Aiheesta muualla
* 
*
Pekingin taistelu

**Pekingin taistelu** oli Mongolivaltakunnan ja pohjoista Kiinaa hallinneen Jin-dynastian välinen taistelu, joka käytiin vuonna 1215.

Mongolien ja Jin-dynastian välinen sota alkoi vuonna 1211. Tuolloin Jin-dynastia oli hyvin voimakas ja kykeni estämään Tšingis-kaanin johtamien mongolien etenemisen sodan kahtena ensimmäisenä vuotena. Tänä aikana Tšingis-kaani kuitenkin jatkoi joukkojensa kasvattamista ja vuonna 1213 hänen armeijansa oli niin voimakas, että sen onnistui valloittaa Jinin alueen Kiinan muurille saakka.

Tässä strategisessa kohdassa Tšingis-kaani päätti jakaa joukkonsa kolmeen pienempään armeijaan, joista jokainen murtautuisi eri kohdasta muurin läpi ja he voisivat jatkaa Kiinan valloittamista. Hän lähetti veljensä, Kasarin, johtamaan yhtä armeijoista Mantšuriaan. Toisen armeijan hän antoi kolmen vanhimman poikansa johdettavaksi ja lähetti nämä etelään kohti Shanxia. Kolmas armeija jäi puolestaan Tšingis-kaanin ja Tulin johdettavaksi ja he suuntasivat kohti Shandongia. Suunnitelma onnistui ja kaikki kolme armeijaa murtautuivat muurin läpi.

Taistelu Pekingistä oli pitkä ja rasittava, mutta mongolit osoittautuivat vahvemmiksi ja saivat kaupungin haltuunsa 1. kesäkuuta 1215. Tämän myötä Jinin keisari Xuanzong joutui siirtämään valtakunnan pääkaupungin Kaifengiin.
Vojakkala (Loppi)

**Vojakkala** on kylä Lopen kunnan länsilaidalla. Lähimmät taajamat ovat Lopen kirkonkylä ja Renko, joihin on noin 20 kilometriä. Tammelaan on matkaa noin 30 kilometriä, lähimpiin kaupunkeihin Forssaan, Hämeenlinnaan ja Riihimäelle noin 35 kilometriä.

Vojakkalassa on ollut asutusta todennäköisesti jo 1200-luvulla, ja se on Lopen vanhimpia kyliä. Vojakkalan rakennukset ovat tienristeyksessä tiiviinä rykelmänä. Vanhalla kylätontilla on Kallelan, Lukanan ja Siukolan kantatilojen talouskeskukset. Tilojen päärakennukset on rakennettu tai laajennettu nykyiseen kokoonsa 1900-luvun alkuun mennessä. Kallela oli 1800-luvun loppupuolella kestikievari. Kylä ja sen vanhimmat pellot rajoittuvat etelässä Kaartjärveen ja muualla metsään. Yhdessä Topenon kylän kanssa Vojakkala on valtakunnallisesti merkittävä rakennettu kulttuuriympäristö.

Lomalaisten myötä Vojakkalan väkiluku moninkertaistuu kesäisin. Kesälauantaisin kylällä järjestetään lavatansseja. Kyläkeskuksen talouksilla on mahdollisuus liittyä vesihuoltoverkostoon. Vojakkalassa oli kaksiopettajainen koulu ja sen yhteydessä ryhmäperhepäivähoitoa. Koulu ja päivähoitola lakkautettiin vuonna 2010. Alueen lähikoulu on nykyään Länsi-Lopen koulu Topenolla.

Vojakkalassa toimivia yhdistyksiä ovat kyläyhdistys Vojakkalalaiset ry, urheiluseura Vojakkalan Valpas, Kaartjärven suojeluyhdistys, Pääjärven suojely ry ja Vojakkalan maa- ja kotitalousseura. Vojakkalalaiset on entiseltä nimeltään Vojakkalan kylätoimikunta. Toimikunta perustettiin vuonna 1980. Yhdistys valittiin vuonna 1996 Kanta-Hämeen toimeliaimmaksi kyläyhdistykseksi. Kyläyhdistys on julkaissut kuusi kerran vuodessa ilmestyvää *Vojakkalan Viesti* -lehteä vuodesta 1998 lähtien. Kyläyhdistys järjestää kokkojuhlia ja kesäjuhlia, huolehtii kylän uimarannasta ja järjestää tienvarren siivoustalkoita. Vojakkalan Valpas on perustettu vuonna 1948. Urheilutoiminnan lisäksi yhdistys harjoittaa yleistä kylätoimintaa. Se ylläpitää Vojakkalan lavaa ja järjestää kylän tanssit. Vuonna 2014 Vojakkala sai Kanta-Hämeen vuoden kylän arvonimen.

## Lähteet
Ya Boy

**William Crawford** (s. 28. tammikuuta 1984), tunnettu paremmin taiteilijanimellä **Ya Boy**, on yhdysvaltalainen räppäri San Franciscosta, Kaliforniasta. Hän on räpännyt vuodesta 2002. Hän on julkaissut yhden albumin nimeltään *Rookie of the Year*.

## Diskografia
### Albumit
* 2005: Rookie of the Year
### Mixtapet
* 2005: The Future of the Franchise
* 2007: Chapter 1: The Rise
* 2007: The Fix
* 2007: Ya Boy Radio Part 1
* 2007: Optimus Rime
* 2008: I'm 'Bout to Murdah This Shit
* 2008: The Bay Area Bully
* 2009: Kush 2009
* 2009: Mohawks and Heavy Metal
* 2010: The Fix 2
* 2011: Kalifornia Konvict

## Aiheesta muualla
*Kotisivu

## Lähteet
Tappajavalas (elokuva)

**Tappajavalas** on tositarinaan perustuva, koko perheen elokuva vuodelta 1966, joka kertoo Namu-nimisen valaan kamppailusta valaanpyytäjiä vastaan. Pääosissa esiintyvät miekkavalas Namu, sekä Robert Lansing ja John Anderson.

## Aiheesta muualla
*
Piso

(**Calpurnius**?) **Piso Frugi** (k. 261) oli roomalainen usurpaattori eli vallananastaja 260-luvulla.

Ainoa lähde Pisosta on epäluotettava *[[Historia Augusta]]*, jonka mukaan hän oli kotoisin Calpurniusten suvusta, ja hänellä oli myös cognomenit *Frugi* ja *Thessalicus*. Teos kertoo, että Piso oli usurpaattori Macrianusten mukana Balkanilla vuonna 261, kun he olivat matkalla kukistamaan keisari Gallienusta. Macrianukset kohtasivat Achaean ja ehkä myös Macedonian provinssien maaherran Valensin, joka tuki Gallienusta. Macrianus lähetti Pison kukistamaan Valensia, mutta hän yritti julistautua keisariksi päästessään Thessaliaan. Pian kuitenkin Valensin joukot surmasivat Pison. Tiedot Pisosta ja Valensista ovat äärimmäisen epäselviä eikä ole edes varmaa oliko hän todella olemassa vai oliko hän vain *Historia Augustan* kirjoittajan keksintöä.

## Lähteet
*
*
*

### Viitteet
Vojakkala

**Vojakkala** voi tarkoittaa seuraavia:

*Vojakkala, kylä Lopella
*Vojakkala, kylä Torniossa
*Vojakkala, pientaajama Haaparannalla

## Katso myös
Aiheeseen liittyvät myös:
*Vojakkalan koulu, koulu Torniossa
*Vojakkalan koulu, koulu Lopella
Recovery

**Recovery** on rap-artisti Eminemin seitsemäs studioalbumi. Se julkaistiin 18. kesäkuuta 2010.

## Taustatietoa
Albumi piti julkaista heti Eminemin aikaisemman *[[Relapse (Eminemin albumi)|Relapse]]*-albumin jälkeen nimellä *Relapse 2*. Albumin julkaisu kuitenkin venyi syksyyn, sitten talveen ja lopulta seuraavan vuoden puolelle, ja se julkaistiin 21. kesäkuuta 2010. Albumi kuitenkin vuosi internetiin 7. kesäkuuta, noin kaksi viikkoa ennen tarkoitettua julkaisupäivää. Tämän epäillään kuitenkin olleen vain mainoskikka. Albumin ensimmäinen single ”Not Afraid” julkaistiin 29. huhtikuuta 2010. Single poikkeaa Eminemin aikaisempien albumien esikoissingleistä aiheellaan. Muiden esikoissinglejen (”My Name Is”, ”The Real Slim Shady”, ”Without Me”, ”Just Lose It” ja ”We Made You”) aihe on humoristinen, mutta ”Not Afraid” -singlellä Eminem räppää päihderiippuvuudestaan ja rohkaisee vastaavista ongelmista kärsiviä hakemaan tilanteeseensa rohkeasti apua. Albumilla vierailevat Lil Wayne, Rihanna, Slaughterhouse, Kobe ja Pink. Albumilla ei ole skittejä, mikä on epätavallista Eminemin albumille. Albumin kappale ”You’re Never Over” on omistettu Eminemin edesmenneelle ystävälle ja D12-yhtyeen jäsenelle Proofille, joka ammuttiin Detroitissa huhtikuussa 2006. Albumia on myyty maailman laajuisesti noin 20 miljoonaa kappaletta ja se oli IFPI:n mukaan kansainvälisesti vuoden 2010 myydyin albumi.

## Palkinto

* Albumi palkittiin vuoden 2010 American Music Awards -gaalassa vuoden parhaana rap/hip-hop -albumina.
* Albumi voitti vuoden 2011 parhaan rap/hip-hop -albumin Grammy-palkinnon

## Kappaleet

## Julkaisuhistoria

## Lähteet
Low NOx -poltto

**Low NOx -poltto** on tekniikka, jonka tarkoituksena on vähentää typenoksidipäästöjä, jotka syntyvät varsinkin suurissa voimalaitoksissa, joissa tuotetaan sähköä tai kaukolämpöä. Typenoksideja syntyy poltossa kahdella tavalla, polttoaineen sisältämästä typestä ja korkeissa lämpötiloissa palamisilman typestä. Typenoksidit kiihdyttävät ilmastonmuutosta ja aiheuttavat varsinkin astmaatikoille sekä lapsille hengityselinoireita.
Polttotekniikassa hyödynnetään ilman ja polttoaineen vaiheistusta, jolloin saadaan alennettua palamislämpötilaa. Vaiheistamalla saadaan ali-ilmainen liekin alkuosa, jossa on liian vähän ilmaa täydelliseen palamiseen. Jolloin syntyy hiilivetyradikaaleja, jotka tuhoavat polttoaineen palamisessa muodostuneen NOx:n.

## Lähteet
*Gasum: Maakaasusanasto, kopio Internet archivessa
*Typpioksidipäästöt alas voimalaitoskattiloissa, PDF 

### Viitteet
Milano – San Remo 2007

**Milano–San Remo 2007** oli järjestyksessään 98. maantiepyöräilyn Milano–San Remo -kilpailu. Se käytiin 294 kilometrin reitillä Milanosta San Remoon 24. maaliskuuta 2007.

Riccardo Riccò ja Philippe Gilbert lähtivät irtiottoon viimeisessä nousussa, *Poggio*ssa, mutta pääjoukko tavoitti heidät viime kilometreillä Quick Step-Innergeticin ja Team Milramin vastatessa pääasiassa vetotyöstä. Óscar Freire tuli loppukirissä esiin Alessandro Petacchin takaa ja voitti kilpailun ennen Allan Davisia ja Tom Boonenia.

## Tulokset

## Lähteet
*Milano–San Remo 2007 www.gazzetta.it